Uredba Komisije (ES) št. 1392/2003

z dne 4. avgusta 2003

o spremembi Uredbe (ES) št. 174/1999 o posebnih podrobnih pravilih za uporabo Uredbe Sveta (EGS) št. 804/68 v zvezi z izvoznimi dovoljenji in izvoznimi nadomestili za mleko in mlečne proizvode

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo (ES) št. 806/2003 [2], in zlasti člena 31(14) Uredbe,

ob upoštevanju naslednjega:

(1) Člen 21 Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode [3], kakor je bila nazadnje spremenjena z Uredbo (ES) št. 500/2003 [4], navaja, da se ne sme dodeliti nadomestila za proizvode, ki na dan prejema izvozne deklaracije niso dobre tržne kakovosti. Za zagotavljanje enotnega izvajanja tega pravila bi se v Uredbi Komisije (ES) št. 174/1999 [5], kakor je bila nazadnje spremenjena z Uredbo (ES) št. 833/2003 [6], moralo določiti, da morajo biti za dodelitev nadomestila proizvodi, ki so navedeni v členu 1 Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in mlečnih proizvodov [7], kakor je bila nazadnje spremenjena z Direktivo 94/71/ES [8], in se pojavijo v členu 1 Uredbe (ES) št. 1255/1999, pripravljeni skladno z zahtevami te direktive in biti označeni z oznako zdravstvene ustreznosti, ki jo ta direktiva zahteva.

(2) Da se prepreči preusmerjanje trgovine, kot posledica izogibanja temu pravilu, bi bilo treba določiti, da morajo biti, če se zanje zahteva nadomestilo, proizvodi iz člena 1 Uredbe (ES) št. 1255/1999, ki se uporabljajo kot živalska krma, pripravljeni v skladu z zahtevami Direktive 92/46/EGS in označeni z oznako zdravstvene ustreznosti, ki jo slednja zahteva.

(3) Da bo na voljo dovolj časa za ukrepe, ki jih bo treba sprejeti, da bodo za izvoz namenjeni proizvodi označeni z oznako zdravstvene ustreznosti, da bo omogočen izvoz obstoječih zalog in da se bo porabila embalaža, ki ni označena z oznako, bi se morala ta uredba uporabljati od 1. januarja 2004.

(4) Uredbo (ES) št. 174/1999 je treba ustrezno spremeniti.

(5) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

Členu 1 Uredbe (ES) št. 174/1999 se doda naslednji odstavek 4:

"4. Dodelitev nadomestila za proizvode, navedene v členu 1 Uredbe (ES) št. 1255/1999, je možna le, če proizvodi ustrezajo zahtevam Direktive 92/46/EGS, zlasti če so pripravljeni v odobrenem proizvodnem obratu in so v skladu z zahtevami za oznake zdravstvene ustreznosti, določene pod A v Poglavju IV Priloge C k tej direktivi."

Člen 2

Ta uredba začne veljati tretji dan po objavi v Uradnem listu Evropske unije.

Uporabljati se začne s 1. januarjem 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. avgusta 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 122, 16.5.2003, str. 1.

[3] UL L 102, 17.4.1999, str. 11.

[4] UL L 74, 20.3.2003, str. 19.

[5] UL L 20, 27.1.1999, str. 8.

[6] UL L 120, 15.5.2003, str. 18.

[7] UL L 268, 14.9.1992, str. 1.

[8] UL L 368, 31.12.1994, str. 33.

--------------------------------------------------